ຮອງ​ປະທານາທິບໍ​ດີການາ ຂຶ້ນເປັນ ປະທານາທິບໍດີ ແທນຜູ້ເກົ່າ ທີ່ເສຍຊີວິດໄປ (ເບິ່ງສະໄລດ໌)
ທ່ານ John Dramani Mahama ​ເຂົ້າກໍາ​ຕໍາ​ແໜ່​ງ ​​ສໍາລັບ​ໄລຍະ​ເວລາ​ ທີ່​ຍັງ​ເຫຼືອຂອງທ່ານ John Atta Mills ທີ່​ເສຍ​ຊີວິດ​ໄປ ​​ໃນ​ມື້ວານ​ນີ້.
ຮອງປະທານາທິບໍດີຂອງການາໄດ້ສາບານຕົວເຂົ້າຮັບຕໍາແໜ່ງປະທານາທິບໍດີເມື່ອ ວັນອັງຄານວານນີ້ ຫລາຍຊົ່ວໂມງຫຼັງຈາກທາງການການາປະກາດຂ່າວການເສຍຊີວິດ ຢ່າງກະທັນຫັນຂອງປະທານາທິບໍດີ John Atta Mills ທ່ານ John Dramani Mahama ເຂົ້າກໍາຕໍາແໜ່ງສໍາລັບໄລຍະເວລາທີ່ຍັງເຫຼືອຂອງ ທ່ານ Mills ທີ່ເສຍຊີວິດໄປໃນມື້ວານນີ້ ທີ່ໂຮງໝໍທະຫານໃນເມືອງຫຼວງ Accra ລວມ ອາຍຸໄດ້ 68 ປີ ຫ້ອງການປະທານາທິບໍດີ ເວົ້າວ່າ ທ່ານ Mill ໄດ້ເສຍຊີວິດລົງຢ່າງກະທັນຫັນ ແລະໃນເວລາ ອັນບໍ່ສົມຄວນ ຄືບໍ່ເທົ່າໃດຊົ່ວໂມງຫຼັງຈາກລົ້ມເຈັບ ບໍ່ໄດ້ມີການໃຫ້ລາຍລະອຽດກ່ຽວກັບ ສາເຫດຂອງການເສຍຊີວິດຂອງທ່ານ ປະທານາທິບໍດີບາຣັກ ໂອບາມາ ໄດ້ກ່າວສະດຸດີທ່ານ Mills ໂດຍໄດ້ຍ້ອງຍໍຄວາມພະຍາ ຍາມຂອງທ່ານ ໃນການປັບປຸງສິດທິມະນຸດ ແລະຄວາມເປັນຢູ່ຂອງປະຊາຊົນຂອງທ່ານ ໃຫ້ດີຂຶ້ນ ປະທານາທິບໍດີ Mills ໄດ້ນໍາພາ ປະເທດການາ ມາຕັ້ງແຕ່ເດືອນມັງກອນ ປີ 2009 ຫຼັງ ຈາກໄດ້ຮັບໄຊຊະນະໃນການເລືອກຕັ້ງປະທານາທິບໍດີຢ່າງຫວຸດຫວິດ ໃນປີ 2008 ການເລືອກຕັ້ງຄັ້ງນັ້ນ ໄດ້ຮັບການຊົມເຊີຍວ່າ ເປັນຕົວຢ່າງທີ່ດີທີ່ບໍ່ຄ່ອຍຈະເຫັນກັນຂອງ ການໂອນອໍານາດຢ່າງສັນຕິໃນ ອາຟຣິກາ ການເລືອກຕັ້ງປະທານາທິບໍດີການາຄັ້ງຕໍ່ໄປ ກໍານົດຈະມີໃນເດືອນທັນວາປີນີ້